CELEX: 32006D0665
Language: hu
Date: 2006-10-03 00:00:00
Title: 2006/665/EK: A Bizottság határozata ( 2006. október 3. ) Spanyolország ideiglenes felhatalmazásáról az 1999/105/EK tanácsi irányelvben meghatározott azonosítási és címkézési feltételeknek nem megfelelő Pinus radiata fajok vetőmagjának és az e magból előállított, Új-Zélandból importált ültetési anyagok forgalmazásának engedélyezésére (az értesítés a C(2006) 4320. számú dokumentummal történt)

4.10.2006   
            
            
               HU
            
            
               Az Európai Unió Hivatalos Lapja
            
            
               L 273/5
            
         
      A BIZOTTSÁG HATÁROZATA
   
   (2006. október 3.)
   Spanyolország ideiglenes felhatalmazásáról az 1999/105/EK tanácsi irányelvben meghatározott azonosítási és címkézési feltételeknek nem megfelelő Pinus radiata fajok vetőmagjának és az e magból előállított, Új-Zélandból importált ültetési anyagok forgalmazásának engedélyezésére
   (az értesítés a C(2006) 4320. számú dokumentummal történt)
   (Csak a spanyol nyelvű szöveg hiteles)
   (2006/665/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (1) és különösen annak 18. cikke (1) bekezdésére,
   tekintettel Spanyolország kérésére,
   mivel:
   
               (1)
            
            
               Spanyolországban a Pinus radiata fajok vetőmagjának és az e magból előállított ültetési anyagának az 1999/105/EK irányelv rendelkezéseinek megfelelően történő forgalmazása jelenleg nem elégséges ahhoz, hogy kielégítse a végfelhasználók igényeit. A szükséges szaporítóanyagok nem szerezhetők be más tagállamból.
            
         
               (2)
            
            
               Új-Zéland rendelkezik az érintett fajok telepítésére szánt szaporítóanyag szükséges mennyiségével. Ezek a vetőmagok ugyanakkor nem felelnek meg az 1999/105/EK irányelvben meghatározott azonosítási és címkézési feltételeknek.
            
         
               (3)
            
            
               A hiányzó mennyiség pótlása érdekében Spanyolországot fel kell hatalmazni arra, hogy egy korlátozott időszakon belül engedélyezhesse a Pinus radiata fajok vetőmagjának és az e magból előállított ültetési anyagának kevésbé szigorú azonosítási és címkézési követelményeknek megfelelő forgalmazását.
            
         
               (4)
            
            
               Az így előállított vetőmagot és ültetési anyagot csak akkor lehet forgalomba hozni, ha a kérdéses vetőmagot annak azonosítására szolgáló, bizonyos adatokat tartalmazó dokumentum kíséri.
            
         
               (5)
            
            
               Az e a határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   (1)   2006. december 31-ig Spanyolország, a határozat mellékletében foglalt követelményekkel összhangban, jogosult az 1999/105/EK irányelv 13. és 14. cikkében előírt azonosítási és címkézési követelményeknek nem megfelelő 400 kg új-zélandi eredetű, Pinus radiata fajtájú ültetési anyagok előállítására szánt vetőmag forgalmazására.
   (2)   2011. december 31-ig Spanyolország, a mellékletben felsorolt követelményekkel összhangban, jogosult azon (1) bekezdésben említett vetőmagból előállított ültetési anyagok forgalmazásának az engedélyezésére, amelyek nem tesznek eleget az 1999/105/EK irányelv 13. és 14. cikkében foglalt azonosítási és címkézési követelményeknek.
   2. cikk
   Ennek a határozatnak a Spanyol Királyság a címzettje.
   
      Kelt Brüsszelben, 2006. október 3-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 11., 2000.1.15., 17. o.
   
      MELLÉKLET
      Vetőmagok és ültetési anyagok azonosítása és címkézése
      
                  1.
               
               
                  Az azonosítás céljából szükséges adatok:
                  
                              a)
                           
                           
                              az alapanyag azonosító kódja, ha van;
                           
                        
                              b)
                           
                           
                              botanikai név;
                           
                        
                              c)
                           
                           
                              kategória;
                           
                        
                              d)
                           
                           
                              a felhasználás célja;
                           
                        
                              e)
                           
                           
                              az alapanyag típusa;
                           
                        
                              f)
                           
                           
                              genetikailag módosított-e;
                           
                        
                              g)
                           
                           
                              a származási hely vagy az azonosító kód;
                           
                        
                              h)
                           
                           
                              származás ahol lehetséges, hogy az anyag származását tekintve őshonos vagy endemikus, vagy nem őshonos vagy nem endemikus, illetve az eredete ismeretlen;
                           
                        
                              i)
                           
                           
                              a származási hely vagy a földrajzi hely hosszúsági és szélességi fokban meghatározva;
                           
                        
                              j)
                           
                           
                              tengerszint feletti magasság vagy magassági kiterjedés;
                           
                        
                              k)
                           
                           
                              az érlelés éve.
                           
                        
            
                  2.
               
               
                  A szállítói címkén vagy dokumentumon fel kell tüntetni az alábbiakat:
                  
                              a)
                           
                           
                              az 1. pontban foglalt adatokat és ezen túlmenően;
                           
                        
                              b)
                           
                           
                              a szállító nevét;
                           
                        
                              c)
                           
                           
                              a szállított mennyiséget;
                           
                        
                              d)
                           
                           
                              egy nyilatkozatot, miszerint az e vetőmagból előállított vetőmagok és ültetési anyagok az 1999/105/EK irányelv 13. és 14. cikkében előírtnál kevésbé szigorú követelményeknek felelnek meg.